15.

OPFORDRER MEDLEMSSTATERNE OG KOMMISSIONEN til i overensstemmelse med deres respektive beføjelser og med nærhedsprincippet, proportionalitetsprincippet og princippet om bedre regulering at gøre yderligere fremskridt på ovennævnte otte aktionsområder ved at tage de nødvendige og hensigtsmæssige skridt, bl.a. følgende: a) Generel politik i) fremme ratificeringen og anvendelsen af FN-konventionen med henblik på at skabe positive ændringer i holdningerne til handicappede og om fornødent tilpasse EU-lovgivningen og national lovgivning, når konventionen gennemføres ii) når det er hensigtsmæssigt og i det nødvendige omfang styrke bestræbelserne på regelmæssigt at indsamle statistiske data på EU-plan om handicappedes situation iii) udnytte EU's eksisterende finansielle programmer og midler hensigtsmæssigt til gennemførelse af forslagene til aktioner, med forbehold af forhandlingerne om den fremtidige finansielle ramme iv) overveje handicapspørgsmål ved udformningen af de nationale reformprogrammer og generelt fremme inddragelse af handicapaspektet i Europa 2020-strategien. b) Tilgængelighed i) støtte passende bestræbelser på at forbedre adgangen til varer og tjenesteydelser, navnlig til bygninger, transport og information og kommunikation, herunder teknologier og tjenesteydelser på alle relevante områder, ved at overveje at stimulere markedet gennem offentlige indkøb og overveje, om der er behov for at udvikle sammenhængende krav på grundlag af europæiske standarder ii) medvirke til at lade tilgængelighed og design for alle indgå i læseplaner og uddannelser for alle relevante fag og erhverv, navnlig inden for ingeniørvæsen og arkitektur. c) Deltagelse i) fremme handicappedes uafhængighed og inddragelse i samfundslivet, navnlig ved at udvikle en række støttetilbud i hjemmet og på boligområdet eller andre lokale støttetilbud, der svarer til deres behov og er i overensstemmelse med muligheden for at vælge på lige fod med andre ii) sikre lige adgang til deltagelse i det politiske liv, herunder valg til Europa-Parlamentet iii) fremme kommunikation og information, også i en tilgængelig form, for at øge bevidstheden og forbedre handicappedes deltagelse og sociale inklusion. d) Ligebehandling i) fremme og beskytte handicappedes værdighed, vedblive med at bekæmpe forskelsbehandling af handicappede og om nødvendigt revidere de nuværende retlige rammer om beskyttelse mod forskelsbehandling på grund af handicap på både nationalt og europæisk plan ii) fremme udveksling af god praksis i Gruppen på Højt Plan vedrørende Handicapspørgsmål og i den forbindelse navnlig fokusere på erfaringer vedrørende gennemførelsen af FN-konventionen på EU-plan og nationalt plan. e) Beskæftigelse i) fremme handicappedes opnåelse af viden og færdigheder, som kan overføres, i et forsøg på at lette deres integration på og adgang til det åbne arbejdsmarked ii) fremme beskæftigelse af handicappede ved at benytte gældende sociale bestemmelser i forbindelse med offentlige indkøb samt statsstøtte i overensstemmelse med de gældende regler iii) støtte forskning i og fremme anvendelse af hjælpemiddelteknologi med henblik på at fremme beskæftigelse af handicappede iv) stræbe efter at øge beskæftigelsesmulighederne for handicappede, herunder personer med nedsat arbejdsevne, og udvikle samarbejdet i forbindelse med arbejdsmarkedet, herunder f.eks. støttet og om nødvendigt beskyttet beskæftigelse, og i forbindelse med social sikring og uddannelsessystemer. f) Uddannelse i) støtte relevante initiativer for at sikre, at handicappede har adgang til uddannelse af høj kvalitet på lige fod med andre med henblik på at øge deres viden, færdigheder og kvalifikationer og dermed fremme deres mobilitet og beskæftigelsesegnethed ii) fremme udveksling af god praksis, bl.a. sammenlignende undersøgelser, med hensyn til støtte og bistand til handicappede med henblik på at forbedre deres adgang til uddannelsessystemet på alle niveauer, herunder f.eks. ved at anvende hjælpemiddelteknologi. g) Social sikring i) lægge særlig vægt på handicappedes behov i forbindelse med den frivillige europæiske kvalitetsramme for sociale tjenesteydelser, som Udvalget for Social Beskyttelse vedtog den 6. oktober 2010 ii) sørge for social sikring for handicappede ved at udvikle og/eller bibeholde beskyttende foranstaltninger under hensyntagen til den generelle økonomiske situation og dens indvirkning på handicappede. h) Sundhed forbedre lige og effektiv adgang til sundhedspleje af høj kvalitet, bl.a. ved at bringe uligheder til ophør og ved at støtte tidlig helbredsscreening med henblik på forebyggelse af handicap i overensstemmelse med medlemsstaternes respektive kompetenceområder og ved at tilbyde fagfolk inden for sundhedssektoren kurser i øget forståelse for handicappedes behov samt evt. ved at udvikle sundhedsydelser, der er tilpasset handicappede. i) Foranstaltninger udadtil fremme handicappedes rettigheder og øge handicapproblemernes synlighed som et menneskerettighedsspørgsmål i foranstaltningerne udadtil, bl.a. i forbindelse med EU's udvidelse, naboskabs- og udviklingsprogrammer og nødhjælp og humanitær bistand, og støtte til tredjelandes gennemførelse af FN-konventionen.